OpenLLM-France/wikimedia huggingface dataset:
# Préfailles

Préfailles (en bretó Pradvael) és un municipi francès, situat a la regió de país del Loira, al departament de Loira Atlàntic, que històricament va formar part de la Bretanya. L'any 2006 tenia 1.182 habitants. Limita amb La Plaine-sur-Mer al nord i Pornic a l'est.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 583 | 601 | 628 | 775 | 857 | 1.038 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean-Luc Le Brigand | |
# Puceul

Puceul (en bretó Puñsel) és un municipi francès, situat a la regió de país del Loira, al departament de Loira Atlàntic, que històricament va formar part de la Bretanya. L'any 2006 tenia 879 habitants. Limita amb Nozay, La Grigonnais, La Chevallerais, Saffré i Abbaretz.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 646 | 685 | 609 | 580 | 599 | 630 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Raphaël Lebreton | |
| 2008- | Claire Theveniau | |
# Queta

La Queta és un personatge creat l'any 2005 per la Generalitat de Catalunya, per protagonitzar diverses campanyes publicitàries en defensa de la llengua catalana. Es tracta d'una boca saltadora que funciona a corda. El seu nom, diminutiu de Boqueta, va ser triat mitjançant una votació popular durant el programa de TV3 El Club.
El 2005, la Generalitat va engegar la campanya Dona corda al català. L'objectiu era conscienciar a la població sobre la necessitat de parlar en català per evitar que la llengua caigués en desús. Els lemes que es van difondre anaven encaminats a que els nouvinguts empressin l'idioma sense pensar-s'ho (Parla sense vergonya), demanava als catalanoparlants que el fessin servir en qualsevol ambient (Parla amb llibertat) i es feia incidència en l'error d'optar per altres llengües amb desconeguts, per la procedència aparent (Per començar, parla en català). Va ser vigent fins al 2007.
El març de 2023, la Queta va reaparèixer per protagonitzar nous anuncis sota l'eslògan Provem-ho en català. Molt per parlar, molt per viure. Aquesta campanya bianual s'emmarcava dintre del paquet de mesures de foment de l'ús de la llengua que el govern de Pere Aragonès havia avançat el novembre de 2022. En el nou espot, on intervenen els cantants de The Tyets, Koers i Marala, es pretén reforçar els valors de cohesió i tolerància associats a la llengua catalana. Des del 2009 amb Encomana el català, no hi havia hagut cap altra campanya pública de política lingüística a càrrec del govern autonòmic.
Si als anys 2000 la Queta havia estat un nino de plàstic, en la dècada del 2020 es va optar per un disseny gràfic d'animació en 3D. La nova té diferents aparences i accents, per exemplificar la diversitat del poble català. També ha perdut la característica corda, que ha sigut substituida per un botó. Tal com va succeir amb la Queta original, està previst que es facin versions on el personatge aparegui caracteritzat de maneres diferents.

## Referències

* 1 2 3 «Torna la Queta: nova campanya pel català amb una cançó amb varietat d'accents». 3/24. CCMA, 14-03-2023. [Consulta: 15 març 2023].
* ↑ «Dona corda al català (2005-2007)». Generalitat de Catalunya. [Consulta: 15 març 2023].
* ↑ «Campanya 2005». Generalitat de Catalunya. [Consulta: 15 març 2023].
* 1 2 «El Govern recupera i actualitza la Queta en la nova campanya per incrementar l'ús del català». Diari Segre, 14-03-2023. [Consulta: 15 març 2023].
* ↑ Serra, Laura. «¿Recordes les grans campanyes de la llengua? De la Norma a la Queta 3D». Diari Ara, 15-03-2023. [Consulta: 15 març 2023].
* ↑ Serra, Laura. «Torna la Queta amb el lema "Provem-ho en català": així és la nova campanya per fomentar la llengua». Diari Ara, 14-03-2023. [Consulta: 15 març 2023].
* ↑ «Cultura recupera la Queta per promoure l'ús del català». betevé, 14-03-2023. [Consulta: 15 març 2023].

## Enllaços externs

* Web oficial de la campanya de 2023
# Mas Roqueta

El Mas Roqueta és una masia d'Avinyó protegida com a bé cultural d'interès local.

## Descripció

La masia és de planta rectangular, amb teulada a doble vessant i el carener perpendicular a la façana de ponent. La masia s'amplià pel costat de migdia ampliant el ràfec de la teulada per aquest costat. A ponent hi ha una torre de planta quadrada feta amb maó i amb finestres a tots els pisos. Tota la masia està arrebossada i sensiblement modernitzada amb tot tipus d'instal·lacions d'esports així com amb les dependències adequades a una explotació vitivinícola.
Als soterranis de la masia hi ha els cellers de la masia que està conservat com un petit museu del vi; conserven les tradicionals bótes que reposen horitzontalment damunt setials, els barrals, les portadores, les mesures, eines de trascolar el vi, etc. També hi ha uns cellers de nova construcció annexes i propers a la masia.

## Història

La família Roqueta és documentada des del segle xv al sector d'Horta d'Avinyó; concretament la primera notícia documental és de l'any 1442. L'any 1553 "Antoni Roqueta" és esmentat en el fogatge al sector d'Horta i d'Artés dins els dominis del bisbat de Vic. La finca té una extensió de 300 ha de vinya, cereals i bosc. S'hi conreen vinya de les varietats tradicionals (Picapoll, Macabeo, etc.) i de les varietats franceses (Syran, Melot, etc.) que proporcionen als seus propietaris 1 milió de litres anuals que comercialitzats en forma de vi ranci, mistela i vi negre i sota la marca familiar "Roqueta" pertanyent a la denominació d'origen Bages. Cal recordar que la comarca té una gran tradició vinícola lloada ja al segle xviii.

## Referències

* 1 2 3 «Mas Roqueta». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 20 agost 2014].

## Bibliografia

FERRER I ALÒS, LLORENÇ. Masies i cases senyorials del Bages. Manresa: Fundació Caixa de Manresa: Angle, 1996. (Patrimoni artístic de la Catalunya Central ; 4) ISBN 8488811209
# Genocidi de Cambodja

El Genocidi de Cambodja (llengua khmer: របបប្រល័យពូជសាសន៍នៅកម្ពុជា) fou la persecució i assassinat sistemàtics de ciutadans de Cambodja practicat pel règim dels Khmer Rouge sota el lideratge de Pol Pot, secretari general del Partit Comunista de Kamputxea entre el 1975 i el 1979. Va resultar en la mort d'1,5 a 2 milions de persones, gairebé una quarta de la població de Cambodja el 1975 (uns 7,8 milions).

## Referències

* ↑ Heuveline, Patrick. «The Demographic Analysis of Mortality Crises: The Case of Cambodia, 1970–1979». A: Forced Migration and Mortality. National Academies Press, 2001, p. 102–105. ISBN 978-0-309-07334-9.
* ↑ Kiernan, Ben Critical Asian Studies, 35, 4, 2003, pàg. 585–597. DOI: 10.1080/1467271032000147041. «We may safely conclude, from known pre- and post-genocide population figures and from professional demographic calculations, that the 1975–79 death toll was between 1.671 and 1.871 million people, 21 to 24 percent of Cambodia's 1975 population.»
* ↑ Locard, Henri European Review of History, 12, 1, 3-2005, pàg. 121–143. DOI: 10.1080/13507480500047811. «Between 17 April 1975 and 7 January 1979 the death toll was about 25% of a population of some 7.8 million; 33.5% of men were massacred or died unnatural deaths as against 15.7% of the women, and 41.9% of the population of Phnom Penh. ... Since 1979, the so-called Pol Pot regime has been equated to Hitler and the Nazis. This is why the word 'genocide' (associated with Nazism) has been used for the first time in a distinctly Communist regime by the invading Vietnamese to distance themselves from a government they had overturned. This 'revisionism' was expressed in several ways. The Khmer Rouge were said to have killed 3.3 million, some 1.3 million more people than they had in fact killed. There was one abominable state prison, S–21, now the Tuol Sleng Genocide Museum. In fact, there were more than 150 on the same model, at least one per district. ... For the United States in particular, denouncing the crimes of the Khmer Rouge was not at the top of their agenda in the early 1980s. Instead, as in the case of Afghanistan, it was still at times vital to counter what was perceived as the expansionist policies of the Soviets. The USA prioritised its budding friendship with the Democratic Republic of China to counter the 'evil' influence of the USSR in Southeast Asia, acting through its client state, revolutionary Vietnam. All the ASEAN countries shared that vision. So it became vital, with the military and financial help of China, to revive and develop armed resistance to the Vietnamese troops, with the resurrected KR at its core. ... [France] was instrumental in forcing the Sihanoukists and the Republicans to form an obscene alliance with its former tormentors, the KR, under the name of the Coalition Government of Democratic Kampuchea (CGDK) in 1982. In so doing, the international community officially reintegrated some of the worst perpetrators of crimes against humanity into the world diplomatic sphere...»
# Vladimir Xredel

Vladimir Markovitx Xredel (en rus ciríl·lic: Влади́мир Ма́ркович Шре́дель, transliteració de Schrödel) va ser un guionista i director de cinema rus, nascut a Moscou (RSFSR) el 5 de desembre de 1918 i mort a Moscou el 17 de març de 1993.

## Biografia

Alumne de Sergei Eisenstein a la Universitat Panrussa Gueràssimov de Cinematografia, on es va diplomar el 1943, va dirigir pel·lícules per a la televisió russa com Notxnoi gost (El convidat de nit) o Neoplatxennii dolg (Deute no pagat), i va dirigir pel·lícules des dels Estudis d'Odessa amb Marianna Rosxal i Leningrad (Lenfilm). Era membre del PCUS des de 1948.

## Filmografia

* 1955 — Белый пудель (el gos blanc), amb Marianna Rosxal
* 1956 — Невеста
* 1958 — Ночной гость (el convidat nocturn)
* 1959 — Неоплаченный долг (Deute no pagat)
* 1961 — Будни и праздники (Laborables i festius)
* 1963 — Два воскресенья (Dos sols)
* 1966 — Кто придумал колесо? (Qui va inventar la roda?)
* 1969 — Пятеро с неба (Els cinc del cel)
* 1971 — Ночь на 14-й параллели (Nit sobre el paral·lel 14)
* 1972 — Дела давно минувших дней… (Afers del passat)
* 1974 — Мир Николая Симонова(El món de Nikolai Simonov, documental)
* 1976 — Длинное, длинное дело… (Un llarg, llarg afer) amb Grigori Aronov
* 1978 — Поздняя встреча (Reunió tardana)
* 1978 — Чужая (Alien)
* 1981 — Личная жизнь директора (Vida privada del director
* 1984 — Три процента риска(Tres per cent de risc) amb Guennadi Poloka)

## Referències

* ↑ Центр национального фильма // «Профисинема»
* ↑ Фильм «Белый пудель» — Рецензии, трейлеры, кадры из фильма, расписание сеансов — Афиша
* ↑ Фильм «Невеста» — Рецензии, трейлеры, кадры из фильма, расписание сеансов — Афиша
* ↑ Фильм «Пятеро с неба» — Рецензии, трейлеры, кадры из фильма, расписание сеансов — Афиша
* ↑ «Киностудия Ленфильм. Каталог — 1971». Arxivat de l'original el 2012-07-09. [Consulta: 11 desembre 2008].
# Ossama Mohammed

Ossama Mohammed (àrab: أسامة محمد, Usāma Muḥammad; Latakia, Síria, 21 de març de 1954) és un realitzador, director de cinema, i guionista sirià.
El 1979, es va graduar amb una llicenciatura, per la Universitat Panrussa Gueràssimov de Cinematografia de Moscou, Rússia (VGIK). El 1983, va treballar com a assistent de direcció de Mohammad Malas a Ahlam al-Madina (Somnis de la ciutat). El 1988 amb Nudjum al-nahar va guanyar la Palma d'Or a la IX edició de la Mostra de València.
La seva pel·lícula Sunduq al-dunyâ va ser estrenada en la Secció Un certain regard del 55è Festival Internacional de Cinema de Canes de 2002. El 2014 va presentar el seu documental Ma'a al-Fidda
Quan Ossama Mohammed va sortir de Síria cap a Canes, al maig de 2011, no sabia que no usaria el seu bitllet de retorn. No obstant això, després de prendre part en un panell de debat sobre «Fer pel·lícules en una dictadura», se'l va avisar que no seria segur volar de retorn. Després de quatre dècades de cinema de ficció sota el govern dictatorial de dues generacions d'Assad, el veterà director sirià se sentia impossibilitat políticament de tornar al seu país. Des d'aleshores viu exiliat a París.

## Filmografia

* Khutwa Khutwa (1978)
* Stars in Broad Daylight (1988)
* Al-Lail (guionista) (1992)
* Sunduq al-dunyâ (2002)
* Ma'a al-Fidda (2014)

### En TV

* 60 Minutes (sèrie documental)

## Referències

* ↑ «Ossama Mohammed, Siria, 1954» (en anglès). Filmin, 01-07-2017. [Consulta: 1r novembre 2017].
* ↑ «Danger adventure and pleasure - Ossama Mohammed» (en anglès). Film Academie, 01-11-2017. Arxivat de l'original el 8 de novembre de 2017. [Consulta: 7 novembre 2017].
* ↑ «EAU ARGENTEE, SYRIE AUTOPORTRAIT (SILVERED WATER, SYRIA SELF-PORTRAIT)» (en anglès). Cannes Film Festival. [Consulta: 19 maig 2014].
* ↑ «Ossama Mohammed» (en anglès). Pardo.ch, enero 2017.
* ↑ «Ossama Mohammed» (en anglès). DancingOn The Edge.
* ↑ La película siria «Estrellas del día», Palmera de oro de la IX edición, ABC, 16 d'octubre de 1988
* ↑ «Festival de Cannes: The Box of Life» (en anglès). festival-cannes.com. [Consulta: 31 octubre 2009].
* ↑ «AGUA DE PLATA, AUTORRETRATO DE SIRIA» (en anglès). Festival Cannes, 01-07-2017.
* ↑ Mars Yupilami. «A revolution of images: An interview with Ossama Mohammed» (en anglès). ExBerliner, 03-09-2015. Arxivat de l'original el 2017-10-28. [Consulta: 28 juny 2023].
* ↑ Young, Deborah «'Silvered Water, Syria Self-Portrait': Cannes Review» (en anglès). Hollywood Reporter, 15-05-2014 [Consulta: 27 octubre 2014].
* ↑ «Sacrificies (Sunduq ad-Dunya)» (en anglès). DancingOnTheEdge, 01-07-2017.
* ↑ Gonzalo de Pedro. «Silvered Water (Syria Self-portrait)» (en anglès). Sensacine, 2016.
* ↑ http://www.imdb.com/name/nm0611256/

## Enllaços externs

* Crònioca sobre Ossama Mohammed a YouTube
* Ma'a al-Fidda a YouTube
# Sita Sings the Blues

Sita Sings the Blues és una pel·lícula d'animació del 2008 escrita, dirigida, produïda i animada completament per l'artista nord-americana Nina Paley (amb l'excepció d'alguna animació de lluita per Jake Friedman en l'escena de la "Batalla de Lanka"). La pel·lícula va ser feta principalment usant computació gràfica 2D i animació Flash.
S'hi barregen esdeveniments del Ramayana, una discussió, alegre però coneixedora del fons històric, per un trio de titelles d'ombra hindús, interludis musicals vocalitzats amb pistes d'Annette Hanshaw i escenes de la pròpia vida de l'artista.
La pel·lícula va ser alliberada al domini públic per l'artista.

## La trama

La pel·lícula es desenvolupa en dos mons simultàniament. D'una banda explica la història de Sita al Ramayana, i d'altra explica la història de l'autora, Nina Paley, en un moment crític de la seua vida. Les dos històries estan barrejades en la pel·lícula.

### El Ramayana

La pel·lícula utilitza una adaptació minimalista de la llegenda, que conserva molts dels detalls més fins, mentre que adopta una perspectiva comprensiva cap a Sita; la directora va definir la pel·lícula com "un conte de veritat, justícia i el crit d'una dona per la igualtat de tracte".

## Referències

* ↑ Friedman, Jake. «Animations for Film & TV». JakeFriedman.net. Arxivat de l'original el 8 de març de 2012. [Consulta: 14 octubre 2008].
* ↑ Rochlin, Margy «Hindu Goddess as Betty Boop? It’s Personal». The New York Times, 13-02-2009. ISSN: 0362-4331.
* ↑ «Nina Paley No Longer Sings the Copyright Blues – Scholarly Communication and Publishing». U of I Library. [Consulta: 27 març 2020].
* ↑ Flueckiger, Joyce Burkhalter. Everyday Hinduism. John Wiley & Sons, 2015-02-23. ISBN 978-1-118-52818-1.
* ↑ Director Nina Paley's long synopsis from the press section at SitaSingstheBlues.com, retrieved May 4, 2008
# Eulalia de Llanos y Noriega

Eulalia de Llanos y Noriega (Gijón, 1809 - 1865), poeta espanyola del Romanticisme
Va néixer en el si d'una noble família formada pel capità Benito Plans Cifuentes, liberal, i la seva esposa Antonia Noriega. La seva vida va transcórrer al principat, desplaçant-se de Gijón als pobles asturians de Corao i Llabra. Va conèixer a Plácido Jove i Hevia, estudiant de Lleis, que va crear a Gijón l'Acadèmia, on es divulgaven els principis del Romanticisme i a la qual Eulalia va assistir en 1842 al costat de la també jove poetisa gijonesa Robustiana Armiño, però, al contrari que Robustiana, que era carlista, Eulalia era liberal. La seva única formació, com ocorria en aquella època per a moltes dones, va ser autodidacta, malgrat tot va tenir per mentor al poeta Manuel José Quintana. Freqüentment actes acadèmics de l'Institut Jovellanos,on era convidada, com també ocorria en inauguracions i homenatges, pels quals escrivia poemes. Part d'aquesta obra literària es va reunir després de la seva mort en Colección de Composiciones Poéticas de la Señorita Dª Eulalia de Llanos y Noriega publicadas por su hermana la Señorita Doña Teresa, Gijón, Imp. i Lit. de Torres i Companyia, 1871. L'obra d'Eulalia de Llanos pot classificar-se com a feminista i existencial, al mateix temps que s'hi veuen clars enfocaments patriòtics, cristians, amb una visió cosmopolita del món i una admiració per l'avanç tecnològic del moment.

## Obres

* A Jovellanos en la translación de sus cenizas el 20 de abril de 1842 : canción heróica.
* A la venida y muerte del Excelentísimo Señor Marqués de las Marismas del Guadalquivir. Dos ediciones en la Sociedad Económica de Amigos del País de Gijón, [1842] (Oviedo: Imp. de D. Bentio González i Compañía) i en 1891 (Gijón: Imp. i Lit. de Torre y Comp)
* A sus Magestades [sic] y Altezas [s.n.], [1858]
* Colección de composiciones poéticas. Obra póstuma. 1871 (Gijón : Imp. i Lit. de Torre i Compañía)
* Natalicio de la Princesa de Asturias, 1830 (Gijón: Imprenta y librería a cargo de D. Leonardo González)

## Referències

* 1 2 Llanos y Noriega, Eulalia de (ca. 1809-1865). Iberoamérica en las colecciones de la BVPB. BVPB20090140585. Consulta 14 d'abril de 2016
* 1 2 3 4 5 BIBLIOTECA VIRTUAL DEL PRINCIPADO DE ASTURIAS. Llanos Noriega, Eulalia de, ca. 1809-1865. Consulta 14 d'abril de 2016

## Bibliografia

* Asturians universals: Adolfo Álvarez Buylla; Eulalia de Plans i Noriega; Ciriaco Miguel Vigil; José Menéndez, rei de la Patagonia, Berma, 1996.José Antonio Mases, Vicente Bermejo Palacios, Juan Ramón Corones González,

## Enllaços externs

* Edició original de les seves obres Arxivat 2016-03-04 a Wayback Machine.
# Rubri Gal

Rubri Gal (en llatí Rubrius Gallus) era un militar romà que va viure a la part central del segle i.
Sota l'emperador Otó dirigia un destacament de tropes a Brixèl·lum i després de la caiguda de l'emperador va ajudar a reprimir la revolta de les seves tropes. Molt poc després es diu que va ser l'instigador de la traïció d'Aule Cecina Aliè a Vitel·li. Després, Vespasià el va enviar a lluitar contra els sàrmates als que va derrotar l'any 70. No torna a ser mencionat.

## Referències

* ↑ [https://quod.lib.umich.edu/m/moa/acl3129.0002.001/238?page=root;rgn=full+text;size=100;view=image;q1=GallusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 228. ]
# Marcello mio

Marcello mio és una pel·lícula de comèdia del 2024 escrita i dirigida per Christophe Honoré. A la pel·lícula, l'actriu Chiara Mastroianni s'enfronta a viure a l'ombra del llegat del seu pare real Marcello Mastroianni. Hi retrata una versió d'ella mateixa al costat de la seva mare de la vida real, l'actriu francesa Catherine Deneuve. Diversos altres actors també donen suport al repartiment i a interpretar versions d'ells mateixos, com Fabrice Luchini, Nicole Garcia, Benjamin Biolay, Melvil Poupaud i Hugh Skinner. S'ha subtitulat al català.
La pel·lícula es va exhibir per primer cop a la competició principal del 77è Festival de Canes el 21 de maig de 2024, i es va estrenar als cinemes de França el mateix dia.

## Referències

* ↑ Lattanzio, Ryan. «Cannes Wish List: 30 Movies We Hope Make the Cut in 2024». IndieWire, 27-03-2024. [Consulta: 11 abril 2024].
* ↑ «Marcello mio». ésAdir. [Consulta: 9 octubre 2024].
* ↑ «The Screenings Guide of the 77th Festival de Cannes». Festival de Cannes, 08-05-2024. [Consulta: 8 maig 2024].
# Legió I Italica

La Legió I Italica va ser una legió romana reclutada el 22 de setembre de l'any 66 per part de l'emperador Neró. Els darrers registres que es tenen la situen a Sexantaprista a la frontera del Danubi a començaments del segle v. L'emblema de la legió era un senglar.
Neró va crear aquesta legió, amb el nom original de phalanx Alexandri Magni, per a una campanya a Armènia. Les fonts destaquen el fet que tots els legionaris originals eren itàlics i amb una alçada mínima d'1,80 metres. Malgrat tot, la campanya d'Armènia no es va arribar a realitzar, ja que es va produir primer una revolta a Judea i poc després la revolta de Juli Víndex a la Gàl·lia i la legió hi va ser destinada. L'any dels quatre emperadors (69), la legió va rebre el cognomen d'Italica i va lluitar al costat de Vitel·lí en la segona batalla de Bedríacum. L'emperador vencedor, Vespasià, va enviar la legió a la província de Mèsia l'any 70, on s'hi va estar fins als darrers registres coneguts.
Durant les guerres dàcies de Trajà, la legió es va dedicar a la construcció de ponts sobre el Danubi i l'any 140 un centurió de la I Italica està registrat com a responsable de la construcció del mur d'Antoní, a Escòcia. La legió també va participar en la construcció del Limes Germanicus en diferents períodes del segle iii. Durant el regnat de Marc Aureli, és possible que la I Italica participés en les campanyes contra tribus germàniques, ja que després d'aquestes guerres, Marc Aureli tenia la intenció de crear una nova província sota control del governador Aulus Juli Pompili Pisó, comandant de la I Italica i de la IV Flavia Felix.
L'any 193, el governador de la Pannònia Superior, Septimi Sever, va reclamar la porpra imperial i va marxar cap a Itàlia. La I Italica va recolzar Sever, però no es va desplaçar cap a Roma, sinó que va lluitar contra l'adversari de Sever, Pescenni Níger, juntament amb la XI Claudia. Sota Caracal·la aquesta legió va participar en la construcció del Limes Transalutanus, un mur defensiu a la frontera del Danubi. La Notitia Dignitatum diu que al segle v defensava ambdues bandes del Danubi, i tenia un campament a Nuva i un altre a Sexantaprista.

## Referències

* ↑ Cassi Dió. Historia romana (Ῥωμαικὴ ἱστορία), LV, 24, 2
* ↑ Le Bohec, Yann (ed.). Les légions de Rome sous le Haut-Empire : actes du Congrès de Lyon (17-19 septembre 1998). Lió: Diffusion De Boccard, 2000, p. 228-238. ISBN 9782904974199.
# Saltasaure

El saltasaure (Saltasaurus, "rèptil de Salta") és un gènere de dinosaure sauròpode que visqué a finals del període Cretaci, fa entre 73 i 65 milions d'anys. Pertany a la família dels saltasàurids, tot i la mida relativament petita pel seu grup, ja que arribava a mesurar 12 metres de llarg i a pesar 25 tones.
Fou anomenat Saltasaurus, ja que el seu esquelet fòssil fou trobat a Salta, província de l'Argentina.
Les seves defenses no eren tan útils, ja que és possible que no tingués depredadors, però tot i així el seu coll i llarga cua resultarien eficients per a combats, com en el cas de tots els membres de la mateixa família.
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :